pythainlp/thai_wikipedia_clean_20230101 huggingface dataset:
ในช่วงทศวรรษ 1980 แคลร์ เรดฟิลด์ และพี่ชาย คริส เป็นเด็กกำพร้าที่อาศัยในสถานรับเลี้ยงเด็กกำพร้าของเมืองแรคคูนซิตี หลังจากสูญเสียพ่อแม่ไปในอุบัติเหตุรถยนต์ ที่นั่น แคลร์ได้ผูกมิตรกับลิซ่า เทรเวอร์ เด็กสาวหน้าตาอัปลักษณ์ที่ถูกทดลองโดยฝีมือ ดร. วิลเลี่ยม เบอร์กิน พนักงานของอัมเบรลลาคอร์ปอเรชัน ที่คอยจับตามองเหล่าเด็กกำพร้าและพาพวกเขาไปทดลองเพื่อผลประโยชน์ของตัวเอง แต่แคลร์ที่สัมผัสได้ถึงความผิดปกติที่เกิดขึ้น เมื่อเธอได้รับการอุปการะโดยครอบครัวบุญธรรมปริศนาโดยปราศจากพี่ชาย เธอตัดสินใจหลบหนีออกมาก่อนที่จะโดนคนของวิลเลี่ยมจับไปทดลองได้สำเร็จ เธอเติบโตกลายเป็นคนไร้บ้านและต้องดิ้นรนใช้ชีวิตในแบบของตัวเอง และฝึกฝนการใช้อาวุธปืน โดยได้รับความร่วมมือจากแหล่งข้อมูลที่คอยสืบหาข่าวของอัมเบรลล่ามาให้
ในวันที่ 30 กันยายน ปี 1998 แคลร์เดินทางกลับมาที่เมืองโดยอาศัยโบกรถบรรทุก คนขับรถบรรทุกชนผู้หญิงกลางถนนอย่างไม่ได้ตั้งใจ จนเกิดการโต้เถียงกันระหว่างทั้งสองฝ่าย แต่ผู้หญิงกลับมีท่าทางแปลก ๆ ลุกเดินขึ้นมาได้ทั้งที่สภาพไม่ปกติก่อนจะหายเข้าไปในป่าข้างทาง สุนัขโดเบอร์แมนเลียเลือดที่ผู้หญิงทิ้งไว้ และค่อย ๆ มีฟองขาวฟูออกมาจากปาก โดยที่แคลร์กับคนขับรถบรรทุกไม่รู้ ขณะเดียวกัน ลีออน เอส เคนเนดี้ ตำรวจคนใหม่ของเมือง ลูกชายของผู้บังคับบัญชาตำรวจที่ถูกสั่งย้ายมาที่เมืองแห่งนี้ เพราะพลาดยิงคู่หูตัวเองโดยไม่ได้ตั้งใจและเพิ่งเลิกกับแฟน กลายเป็นหนุ่มขี้เมากินแต่เหล้า เมาแล้วเอาแต่หลับ เขาได้เจอกับผู้คนในเมืองที่หยอกล้อกับเขาในร้านอาหาร แต่กลับสังเกตเห็นเลือดไหลออกมาจากตาของ ลูอิส เจ้าของร้านอาหาร พร้อมกับอีกาที่โฉบมาชนที่หน้าต่างมากมายหน้าร้าน
แคลร์เดินทางมาถึงที่บ้านของคริส เพื่อเตือนเขาถึงการทดลองของอัมเบรลล่าที่กำลังจะทำให้ทั้งเมืองปั่นป่วนผ่านแหล่งน้ำ เปิดเผยว่า เบน เบอร์โตลุคชี่เป็นแหล่งข้อมูลสำคัญของเธอ แต่คริสกลับไม่เชื่อเธอ เนื่องจากความห่างเหินที่แคลร์หนีออกมาจากสถานรับเลี้ยงเด็กกำพร้า และทิ้งให้เขาต้องดิ้นรน อดทน เติบโตจนกลายเป็นฮีโร่ตำรวจประจำเมือง ด้วยความช่วยเหลือของดร. วิลเลี่ยม ก่อนจะเดินทางไปสถานีตำรวจของเมือง โดยปล่อยแคลร์ไว้ให้อยู่ภายในบ้าน และสงสัยว่าทำไมคริสถึงไม่มีอาการแปลก ๆ เพราะบริโภคแหล่งน้ำของเมืองเหมือนกับพลเรือน ทันใดนั้น ก็มีเด็กคนหนึ่งบุกเข้ามาในบ้าน หลังหนีออกมาจากแม่ของเขาที่มีอาการแปลก ๆ ผมร่วงและแววตามีเลือด สภาพจิตใจไม่เหมือนมนุษย์ ก่อนที่จะบุกเข้ามาโจมตีแคลร์ แคลร์ต่อสู้จนหลบหนีออกมา ด้วยมอเตอร์ไซค์ของคริสที่จอดไว้หลังบ้าน ระหว่างนั้นเธอขับรถสวนทางกับครอบครัวของวิลเลี่ยมที่มีภรรยาอย่าง แอนเนตต์ และลูกสาว เชอร์รี่ ที่กำลังจะออกมาจากบ้าน หลังได้รับสัญญาณเตือนภัยของอัมเบรลล่าเช่นเดียวกับทุกคนในเมือง
ณ สถานีตำรวจของเมือง หน่วยสตาร์ส ทีมอัลฟ่าได้พบกับผู้การชีฟ ไอออนส์ที่เข้ามาอธิบายว่าทีมบราโว่ได้หายตัวไป ระหว่างกำลังสำรวจพื้นที่ของสเปนเซอร์ แมนชั่น คฤหาสน์ร้างที่ตั้งอยู่ที่ป่าหลังเมือง และสั่งการให้สมาชิกในทีมอย่างคริส, จิล วาเลนไทน์ ผู้หญิงซ่าก๋ากั่นที่คริสแอบรักมาตั้งแต่โรงเรียนตำรวจ, ริชาร์ด ไอเคน, แบรด วิคเกอร์ส และอัลเบิร์ต เวสเกอร์ เพื่อนสนิทของคริสที่เป็นเหมือนผู้นำของทีม เดินทางไปยังที่เกิดเหตุด้วยเฮลิคอปเตอร์ ขณะนั้น คนขับรถบรรทุกได้ถูกกัดโดยหมาของเขาและค่อย ๆ เปลี่ยนให้เขากลายเป็นผีดิบและพลิกคว่ำรถบรรทุกตรงหน้าสถานีที่ลีออนกำลังประจำการอยู่ ผู้การไอออนส์ทิ้งลีออนไว้ให้อยู่ในสถานีและพยายามจะขับรถหนีออกจากเมือง แต่ถูกยิงไล่โดยทหารของอัมเบรลล่า ผู้ได้รับคำสั่งยิงพลเรือนทุกคนที่พยายามหนีออกจากเมือง เพื่อควบคุมการแพร่ระบาด เมื่อกลับมาที่สถานี ไอออนส์ถูกโจมตีโดยหมาของคนขับรถบรรทุกที่กลายพันธุ์เป็นหมาผีดิบ แต่แคลร์มาช่วยไว้ทัน เธอได้พบกับลีออน และเตรียมตั้งรับกับสถานการณ์ข้างนอก แม้ว่าลีออนจะล็อคประตูหน้าสถานีไว้แล้ว แต่เหล่าผู้คนที่ติดเชื้อและกลายพันธ์เป็นผีดิบกลับค่อย ๆ กรูเข้ามาอยู่ที่หน้าสถานี
เมื่อมาถึงที่หมายอย่างสเปนเซอร์ แมนชั่น ทีมอัลฟ่ากลับพบว่าแมนชั่นร้างนั้นเต็มไปด้วยฝูงผีดิบที่ออกไล่ล่าเหยื่อ คริสและริชาร์ดโดนเล่นงานโดยผีดิบที่กำลังกัดกินร่างของเอนริโก้ มารินี่ สมาชิกของทีม บราโว่จนเสียชีวิต ก่อนที่ริชาร์ดที่พยายามจะช่วยเหลือคริสกลับถูกกินทั้งเป็น ทิ้งให้คริสต้องเผชิญหน้ากับฝูงผีดิบ ในขณะที่เวสเกอร์และจิลที่แยกมาอีกทางจนมาถึงที่ห้องสมุดที่มีปริศนาเปียโนซ่อนอยู่ เวสเกอร์ใช้อุปกรณ์พกพาที่ได้รับจากตู้ล็อคเกอร์ก่อนมาถึงแมนชั่น เล่นมันจนเปิดทางลับออกมา แต่ขณะที่กำลังตะลึงอยู่นั่น จิลก็พาเวสเกอร์หลบออกจากห้องสมุดเมื่อเฮลิคอปเตอร์ของทีมที่ แบรด คนขับถูกซอมบี้กัดจนกลายพันธุ์พุ่งชนเข้าใส่จนเกิดระเบิด ทั้งสองปลอดภัย แต่ความจริงก็ได้เปิดเผยว่า เวสเกอร์นั้นเป็นสายลับไม่ทราบฝ่ายที่ได้รับมอบหมายให้ขโมยเชื้อไวรัสของเบอร์กิ้น โดยใช้แหล่งข้อมูลวงในการนำทางไปสู่แล็บลับ เขาเบื่อชีวิตเดิม ๆ ที่ไร้ซึ่งความเจริญในเมืองเล็ก ๆ แห่งนี้ จิลผิดหวังและเสียใจในตัวเวสเกอร์ที่ทิ้งเพื่อนให้ตายอยู่ในแมนชั่น เพราะเธอมีความรู้สึกดี ๆ ให้เขา เวสเกอร์ทิ้งจิลไว้ในห้องสมุดและหายเข้าไปในทางลับที่นำไปสู่ห้องทดลองใต้ดิน จิลตัดสินใจกลับไปช่วยเหลือคริส และพากันหาทางออกไปจากแมนชั่น
แคลร์และลีออนได้ค้นพบอาวุธและเสบียงจากคลังแสงใต้ดินของสถานี ลีออนได้พบเจอกับเบนที่ถูกขังไว้ในกรงที่มีคนติดเชื้ออยู่ด้วย โดยเขาได้เปิดเผยกับลีออนว่า คนในสถานีตำรวจล้วนได้รับยาต้านทานไวรัส นั่นเป็นเหตุผลว่าทำไมคริสหรือเขา แม้แต่คนในสถานีถึงไม่ติดเชื้อกลายพันธุ์ ในขณะที่คนทั้งเมืองต้องถูกทิ้งให้ตายไปเพราะเชื้อไวรัส ก่อนจะแย่งปืนจากลีออนมาและขอให้ลีออนช่วยปลดล็อคกรงขัง แต่เมื่อปลดล็อคสำเร็จ เขาถูกผีดิบที่กลายพันธุ์กัดตาย ผีดิบโจมตีลีออนที่กำลังจะพลาดท่า แคลร์ตามเข้ามายิงช่วยไว้ ก่อนที่ลีออนจะฆ่าผีดิบที่ลุกขึ้นมาโจมตีจนตายสนิท ทั้งสองเรียกกำลังใจเพื่อจะออกจากเมืองนี้ไปให้ได้ แต่ทว่า สถานีตำรวจได้ถูกผีดิบบุกแล้ว ผู้การไอออนส์พาแคลร์และลีออนหนีออกมาที่สถานรับเลี้ยงเด็กกำพร้าของเมือง ทำให้แคลร์รู้ว่า ผู้การไอออนส์คือคนที่รับสินบนคอยปิดปากคนที่พยายามโปงความจริง เพื่อให้อัมเบรลล่าสามารถทดลองกับเด็กกำพร้าได้ต่อไป ลีออนได้พบเจอกับลิซ่าที่พยายามเตือนเขา ก่อนที่ลิคเกอร์จะสังหารผู้การไอออนส์ และเล่นงานลีออน โชคดีที่ลิซ่า มาช่วยไว้ได้ทัน เธอจำแคลร์ที่โตขึ้นได้ จึงมอบกุญแจที่เปิดประตูสู่ลิฟต์ลับ ในขณะที่ตัวเองเลือกจะอยู่ต่อ แคลร์และลีออนได้ค้นพบห้องทดลองใต้ดินที่อัมเบรลล่าใช้ทดลองเชื้อไวรัสในตัวเด็กคนอื่น ๆ รวมไปถึง ฝาแฝดชายหญิงแอชฟอร์ด ภายใต้การนำของเบอร์กิ้น
คริสโดนฝูงผีดิบรวมถึง เควิน ดูลีย์ เจ้าหน้าที่คนสุดท้ายของทีม บราโว่ เล่นงานในคฤหาสน์ จิลมาช่วยเขาไว้ได้ทันและเปิดเผยความจริงเรื่องเวสเกอร์กับเขา ก่อนทั้งคู่จะพากันหนีไปยังทางลับที่เวสเกอร์เปิดทิ้งไว้ เบอร์กิ้นที่ตอนนี้พาครอบครัวมาอยู่ที่แล็บใต้ดินกำลังเก็บไวรัสเตรียมหนีออกจากเมือง ได้ถูกเวสเกอร์ที่ตามมาใช้ปืนยิง แอนเนตต์พยายามใช้ปืนของสามีป้องกันลูกกับตัวเองถูกยิงตายทันที เชอร์รี่ช็อคและเสียใจมาก รีบหนีไปหลบซ่อน เมื่อสบโอกาสจึงหยิบปืนมาเตรียมยิงเวสเกอร์ เวสเกอร์ตั้งท่าจะเหนี่ยวไก แต่จิลที่ตามมาถึงห้องทดลองยิงเขาได้ทันพอดี จิลที่ยังมีความเป็นห่วงเวสเกอร์รู้สึกเสียใจที่เรื่องกลายเป็นแบบนี้ เวสเกอร์สั่งเสียเธอเป็นครั้งสุดท้ายว่า อัมเบรลล่ากำลังจะทำลายล้างที่นี่ ทางออกเดียวที่มีคือ รถไฟใต้ดินที่จะพาไปยังเขตนอกเมือง พร้อมกับมอบอุปกรณ์พกพาก่อนจะแน่นิ่งไป จิลและคริสพาเชอร์รี่ที่เสียขวัญหลบหนีไปยังจุดหมาย โดยไม่รู้เลยว่าเบอร์กิ้นได้ฉีด "จีไวรัส" เข้าตัวเองและกลายพันธุ์ไล่ล่า คริสให้จิลพาเชอร์รี่หนีไปก่อน คริสเผชิญหน้ากับเบอร์กิ้นที่เยาะเย้ยว่าคริสนั้นโง่ที่หลงเชื่อในสิ่งที่เขาพูด มากกว่าน้องสาวของตัวเอง ก่อนจะโจมตีคริสจนหมดสภาพและกำลังจะฆ่าคริสเพื่อเอาไปทดลอง แคลร์ตามมายิงช่วยเขาไว้ได้ทัน ก่อนที่คริสจะยิงซ้ำจนเบอร์กิ้นแน่นิ่งไป ทั้งคู่ปรับความเข้าใจกันและกันแบบพี่น้อง โดยมีลีออนที่เตรียมตัวพร้อมในทุกสถานการณ์ หลังเข้าใจเรื่องราวทั้งหมด ทั้งสามตามไปสมทบกับจิลและเชอร์รี่ที่ใช้อุปกรณ์พกพาของเวสเกอร์เดินทางมาถึงชานชาลาของรถไฟใต้ดิน
เวลาเช้าตรู่ ในวันที่ 1 ตุลาคม ปี 1998 ผู้รอดชีวิตทั้งหมด ได้แก่ คริส เชอร์รี่ จิล แคลร์ และลีออนขึ้นรถไฟหลบหนีออกจากอาคารใต้ดินมาได้สำเร็จ ด้วยความช่วยเหลือของลีออนและจิล แต่ขณะที่ใกล้ถึงทางออก รถไฟกลับหยุดจากแรงระเบิด เมื่อเมืองแร็คคูนซิตี้และสเปนเซอร์แมนชั่นถูกทำลาย เปิดโอกาสให้เบอร์กิ้นที่กลายพันธุ์จนกลายร่างเป็นสัตว์ประหลาดขนาดใหญ่ยักษ์ตามมาได้ทันและเข้าโจมตีรถไฟ พร้อมทั้งจับตัวแคลร์ไว้เตรียมจะกินเธอ แต่แคลร์ที่พกมีดติดตัวไว้ใช้มันแทงเข้าที่หน้าเบอร์กิ้นจนมันปล่อยตัวออกมา คริสช่วยยิงสมทบช่วยแต่กระสุนกลับหมด ขณะที่ทุกคนกำลังสิ้นหวัง ลีออนที่แบกปืนยิงจรวดจากหน้ารถไฟ ใช้มันยิงเข้าไปที่สัตว์ประหลาดอย่างจัง ปิดฉากและปกป้องทุกคนบนรถไฟ ก่อนจะเกิดระเบิดซ้ำจากในอุโมงค์และจากในเมืองที่โดนทำลายโดยนิวเคลียร์จนย่อยยับไม่เหลือซาก
ในขณะที่อัมเบรลล่ารายงานว่าไม่มีพลเรือนผู้รอดชีวิตหลังการทำลายล้างเมือง ผู้รอดชีวิตทั้งห้าก็พากันเดินออกจากอุโมงค์รถไฟ ทิ้งเมืองแร็คคูนซิตี้ไว้ข้างหลัง และมุ่งหน้าไปสู่อนาคตที่เต็มไปด้วยความหวัง ในอีกด้านหนึ่งในห้องเก็บศพ เวสเกอร์ดิ้นจนหลุดออกมาจากถุงเก็บศพ ตาบอดสนิท มองไม่เห็นอะไร กระทั่งมีบุคคลปริศนามอบแว่นกันแดดให้เขาสวมใส่พร้อมบอกว่ามีงานที่เขาต้องทำร่วมกับเธอ ก่อนแนะนำตัวเองว่าเธอคือ เอดา วอง คนที่อยู่เบื้องหลังของเครื่องมือและเป็นแหล่งข้อมูลวงในให้เขาตั้งแต่ในเมือง
ผู้กำกับ โยฮันเนส โรเบิร์ต กล่าวกับทางสื่อหากภาพยนตร์ภาคต่อได้รับการสร้าง เขาอยากจะดัดแปลงเรื่องราวของเกม ' จากนั้นจะเป็น เรซิเดนต์อีวิล 4 เพราะเขาได้ทิ้งอะไรหลาย ๆ อย่างที่ตั้งใจจะมีไว้ในภาคต่อไว้ในภาพยนตร์ และตั้งใจจะนำมาขยายในภาคต่อ ๆ ไป นอกจากนี้ เขายังสนใจที่จะดัดแปลงเรื่องราวจากเกม และ ' เป็นภาพยนตร์ในอนาคต เพราะเขาคิดว่ามันมีความเข้มข้นและหมองหม่นมากกว่าเกมภาคอื่น ๆ ที่ผ่านมา เพราะเขามีความตั้งใจที่จะสร้างจักรวาลภาพยนตร์ผีชีวะ (Resident Evil Cinematic Universe)
ในขณะที่ทางนักแสดงนำ ร็อบบี้ อเมลล์ เจ้าของบทคริส เรดฟิลด์ หวังไว้อย่างยิ่งว่าเขาจะได้กลับมาในภาคต่อที่มีฉากต่อยหินยักษ์จากเกม เรซิเดนต์อีวิล 5 โดยในเดือนมิถุนายนปี 2022 ทอม ฮอปเปอร์ เจ้าของบทอัลเบิร์ต เวสเกอร์ ยืนยันว่า โซนี่ และ คอนสแตนติน ฟิลม์ สตูดิโอผู้สร้างภาพยนตร์ พอใจในผลลัพธ์หลังการฉายเอามาก ๆ เนื่องความประสบความสำเร็จของภาพยนตร์ที่ถ่ายทำในช่วงปี การระบาดทั่วของโควิด-19 โดยไร้การโฆษณาประชาสัมพันธ์ ภาพยนตร์ขายได้อันดับต้น ๆ ทางวีดิทัศน์ตามคำขอในช่วงสองเดือนแรกที่วางจำหน่าย และโฮมเอนเทอร์เมนต์ที่ทำเงินในอเมริกาเหนือ 3.5 ล้านเหรียญ พร้อมรายได้ที่พอคุ้มทุนในการฉายโรง เขามีความมั่นใจมากว่าจะมีการสร้างภาคต่อในอนาคตไม่ไกล.
คาบิกอน
คาบิกอน  เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก สร้างโดยเคน ซุงิโมะริ
มหาเวทย์ผนึกมาร 0
มหาเวทย์ผนึกมาร 0  เป็นภาพยนตร์อนิเมะญี่ปุ่นแนวจินตนิมิตด้านมืด ในปี พ
ศ. 2564 อิงจากซีรีส์มังงะ "" ภาคพรีเควลของซีรีส์มังงะ"มหาเวทย์ผนึกมาร" ซีรีส์ทั้งสองเขียนโดยเกเงะ อากูตามิ ภาพยนตร์กำกับโดยพัค ซ็องฮู และเขียนบทโดยฮิโรชิ เซโกะ พากย์เสียงตัวละครหลักโดยเมงุมิ โองาตะ, คานะ ฮานาซาวะ, มิกาโกะ โคมัตสึ, โคกิ อูจิยามะ, โทโมกาซุ เซกิ, ยูอิจิ นากามูระ และทากาฮิโระ ซากูไร ภาพยนตร์ผลิตโดยสตูดิโอ MAPPA และจัดจำหน่ายโดยโทโฮ เข้าฉายในประเทศญี่ปุ่นในเดือนธันวาคม พ.ศ. 2564 ในประเทศไทยฉายในเดือนมิถุนายน พ.ศ. 2565
เรื่องราวเกี่ยวกับอคคทสึ ยูตะ นักเรียนหนุ่มที่กลายเป็นผู้ใช้คุณไสยในโรงเรียนไสยเวทและหาทางควบคุมวิญญาณต้องสาปของโอริโมโตะ ริกะเพื่อนสมัยเด็ก นอกจากเรื่องราวจะเน้นที่ยูตะและเพื่อนร่วมชั้นในโรงเรียนไสยเวทแล้ว ยังมีการขยายเรื่องราวจากมังงะต้นฉบับ โดยเพิ่มฉากที่เน้นไปที่อาจารย์ของพวกเขาคือโกะโจ ซาโตรุและศัตรูที่เป็นสหายเก่า เกะโท สุงุรุ
ภาพยนตร์เรื่องนี้เป็นภาพยนตร์ที่ทำรายได้ในญี่ปุ่นมากที่สุดในปี 2564 ณ เดือนเมษายน พ.ศ. 2565 ภาพยนตร์ทำรายได้ 13.5 พันล้านเยน (105.3 ล้านดอลลาร์สหรัฐ) จนติดอันดับที่ 15 ของภาพยนตร์ที่ทำรายได้ในญี่ปุ่นมากที่สุดตลอดกาล
ชิรีน
โดคุเคล
ลิซาร์โดะ
วัดพิมพาวาส (ใต้)
วัดพิมพาวาส (ใต้) เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่หมู่ที่ 2 บ้านคลองวังขื่อ ตำบลพิมพา อำเภอบางปะกง จังหวัดฉะเชิงเทรา บริเวณใกล้เคียงยังมีวัดพิมพาวาส (เหนือ) ซึ่งเป็นวัดมอญเช่นเดียวกันแต่สังกัดมหานิกาย มีที่ดินตั้งวัดมีเนื้อที่ 9 ไร่ 3 งาน 87 ตารางวา
วัดพิมพาวาส (ใต้) ตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2469 โดยนายนุ่ม นางพุก และนายบุญได้ถวายที่ดินให้สร้างวัด มีนายหนู วรศิริ นายปาน ทองดี และนายบ๊ะ พร้อมชาวบ้านคลองพระยาสมุทร ร่วมใจกันสร้างวัดโดยได้นิมนต์พระอาจารย์หนูจากวัดทิพพาวาส เขตลาดกระบัง กรุงเทพมหานคร มาเป็นเจ้าอาวาสรูปแรก โดยตั้งชื่อวัดให้คล้ายคลึงกันว่า "วัดพิมพาวาส" เสมือนเป็นวัดพี่น้องกัน
เดิมวัดพิมพาวาสเป็นวัดรามัญธรรมยุต ต่อมาในสมัยที่พระครุฑดำรงตำแหน่งเจ้าอาวาส ได้มีข้อขัดแย้งระหว่างพระสงฆ์ 2 นิกาย คือ ธรรมยุตและมหานิกายซึ่งอยู่ร่วมวัดเดียวกัน ภายหลังจึงแยกเป็นวัดพิมพาวาส (เหนือ) และวัดพิมพาวาส (ใต้)
อาคารเสนาสนะที่สำคัญประกอบด้วยอุโบสถ ศาลาการเปรียญ กุฏิ 12 หลัง ศาลาอเนกประสงค์ หอระฆัง และเจดีย์บรรจุคัมภีร์พระไตรปิฎกภาษารามัญ
วัดยังคงสืบทอดประเพณีชาวมอญที่สำคัญ ได้แก่ ประเพณีการแห่ธงตะขาบของชุมชนชาวมอญ พิธีแห่ธงตะขาบเพื่อนำมาถวายแด่พระสงฆ์ ก่อนที่จะมีการอัญเชิญนำไปขึ้นสู่ยอดเสาหงส์ซึ่งเป็นสัญลักษณ์ประจำเผ่าพันธุ์ของชาวมอญ บริเวณหน้าศาลาการเปรียญ และการตักบาตรน้ำผึ้ง
Ploychompoo
วัดพิมพาวาส (เหนือ)
วัดพิมพาวาส (เหนือ) เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 2 บ้านคลองวังขื่อ ตำบลพิมพา อำเภอบางปะกง จังหวัดฉะเชิงเทรา ที่ดินตั้งวัด 7 ไร่ 92 ตารางวา บริเวณใกล้เคียงยังมีวัดพิมพาวาส (ใต้) ซึ่งเป็นวัดมอญเช่นเดียวกันแต่สังกัดธรรมยุติกนิกาย
วัดพิมพาวาส (เหนือ) ตั้งวัดเมื่อ พ.ศ. 2451 ผู้ดำเนินการก่อสร้างวัด คือ นายสง นางนะ สีล้ง นายกรุด นางจันทรา การะเกตุ บริจาคทรัพย์และที่ดิน โดยร่วมกับชาวบ้านตำบลพิมพา ต่อมาประชาชนในท้องถิ่นมีความเห็นไม่ตรงกันระหว่างกลุ่มเชื้อสายไทยแท้กับกลุ่มเชื้อสายไทยรามัญจึงได้แยกเป็น 2 วัด คือวัดพิมพาวาส (เหนือ) และ วัดพิมพาวาส (ใต้)
วัดพิมพาวาส (เหนือ) ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 ได้รับพระราชทานวิสุงคามสีมาครั้งหลังเมื่อวันที่ 11 พฤศจิกายน พ.ศ. 2562 โดยถือว่าเจ้าอาวาสรูปแรกคือพระหนูซึ่งปกครองทั้งสองวัด ในสมัยที่พระครุฑรักษาการเจ้าอาวาส พระทั้งสองนิกายอยู่ร่วมกันในวัดเดียวแต่แยกอุโบสถสังฆกรรม จนเมื่อ พ.ศ. 2500 ได้แบ่งวัดเป็นฝ่ายละครึ่งโดยให้ฝ่ายมหานิกายเลือกที่ดินวัดก่อน ทางฝั่งมหานิกายเลือกที่ดินที่ไม่มีอุโบสถ จึงได้ขอสร้างอุโบสถในเวลาต่อมา
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 16 เมตร สร้างเมื่อ พ.ศ. 2500 เป็นอาคารคอนกรีตกึ่งไม้ ศาลาการเปรียญ หอสวดมนต์ กุฏิสงฆ์ 6 หลัง ศาลาอเนกประสงค์ และมีศิลปวัตถุ ได้แก่ หงษ์หล่อด้วยทองสำริด สูง 80 เซนติเมตร ยาว 55 เซนติเมตร กว้าง 40 เซนติเมตร ซึ่งได้มาจากเมืองหงสาวดี ประเทศพม่า
บ้านหนองใหญ่
หมู่บ้านหนองใหญ่ ปัจจุบันแบ่งการปกครองออกเป็น 5 หมู่บ้าน คือ หมู่บ้านหนองใหญ่ หมู่บ้านภูผาทอง หมู่บ้านวังผาแดง หมู่บ้านไทยสงบ และหมู่บ้านมอสุวรรณ เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
หมู่บ้านหนองใหญ่ เดิมคือ หมู่ที่ 15 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านหนองใหญ่จึงถูกโอนมาเป็นหมู่ที่ 8 ตำบลห้วยบง
เนื่องจากบ้านหนองใหญ่ มีพื้นที่และมีการกระจายตัวของประชากรมาก จึงมีการแยกพื้นที่ออกเป็น หมู่บ้านภูผาทอง (หมู่ที่ 10) หมู่บ้านวังผาแดง (หมู่ที่ 11) หมู่บ้านไทยสงบ (หมู่ที่ 13) และและหมู่บ้านมอสุวรรณ (หมู่ที่ 22) ตามลำดับ
หมู่บ้านหนองใหญ่ หมู่บ้านภูผาทอง หมู่บ้านวังผาแดง หมู่บ้านไทยสงบ และหมู่บ้านมอสุวรรณ มีประชากรรวมทั้งหมด 1,915 คน แบ่งเป็น ชาย 969 คน หญิง 946 คน
บ้านภูผาทอง
บ้านวังผาแดง
บ้านไทยสงบ
บ้านมอสุวรรณ
สระคงคาตีรถา
คลองบางหลวงเชียงราก
คลองบางหลวงเชียงราก หรือ คลองเชียงราก เป็นคลองอ้อมแม่น้ำเจ้าพระยาในพื้นที่อำเภอสามโคกและอำเภอเมืองปทุมธานี จังหวัดปทุมธานี
ใน "กำสรวลสมุทร" (พ.ศ. 2025–2034 หรืออาจแต่งเมื่อ พ.ศ. 2031) มีกล่าวถึงคลองเชียงรากว่า
บริเวณเชียงรากหรือคลองบางหลวงเชียงรากนี้ต่อกับ "ทุ่งพระเสด็จ" ซึ่งมีเมืองโบราณรูปสี่เหลี่ยมผืนผ้าอีกแห่งหนึ่งปรากฏอยู่ทางฝั่งตะวันออกของลำน้ำเจ้าพระยาเดิมใกล้กับวัดเสด็จในปัจจุบัน สภาพของเมืองโบราณแห่งนี้ไม่ปรากฏอยู่เพราะมีคลองประปาขุดตัดผ่านส่วนหนึ่ง
แต่เดิมตั้งแต่คลองบ้านพร้าวเชื่อมต่อกับคลองบางหลวงเชียงราก เป็นแม่น้ำเจ้าพระยาสายเดิม จนในสมัยสมเด็จพระเจ้าทรงธรรม (พ.ศ. 2150–2151) ได้มีการขุดคลองลัดเกร็ดใหญ่ซึ่งปัจจุบันได้กลายมาเป็นแม่น้ำเจ้าพระยา ทำให้แม่น้ำเจ้าพระยาสายเดิมแคบลง
ต่อมาในสมัยพระบาทสมเด็จพระจุลจอมเกล้าเจ้าอยู่หัว ในช่วงฤดูแล้ง น้ำในแม่น้ำเจ้าพระยามีระดับต่ำ ทำให้น้ำทะเลเข้าทะลักเข้ามาถึง น้ำมีรสกร่อยไม่เหมาะสำหรับการบริโภค เมื่อวันที่ 13 กรกฎาคม พ.ศ. 2452 ได้มีประกาศพระบรมราชโองการโปรดเกล้าฯ ให้กรมศุขาภิบาลดำเนินการให้ตั้งทำที่ขังน้ำที่คลองเชียงรากอันเป็นที่พ้นเขตน้ำเค็มขึ้นถึงทุกฤดู มีการขุดคลองจากแม่น้ำเจ้าพระยาบริเวณวัดสำแลถึงคลองบางหลวงเชียงรากและคลองต่อจากคลองบางหลวงเชียงรากถึงคลองสามเสนในพระนคร ซึ่งปัจจุบันคือคลองประปา ปัจจุบันบริเวณปากคลองตรงวัดสำแลมีสถานีสูบน้ำดิบสำแล เป็นจุดเริ่มต้นของการรับน้ำดิบจากแม่น้ำเจ้าพระยาเข้าสู่คลองประปาตะวันออก
สภาพคลองในปัจจุบันเกิดปัญหาน้ำในคลองเสื่อมสภาพลง มีผักตบชวา และวัชพืชต่าง ๆ ในคลองหนาแน่น ทำให้เรือไม่สามารถสัญจรได้ เป็นอุปสรรคกีดขวางทางน้ำ ทำให้น้ำเคลื่อนที่ช้า เกิดตะกอนสะสมตัวทำให้คลองตื้นเขินเป็นระยะเวลานาน รวมถึงมีการรุกล้ำพื้นที่ของชาวบ้าน
ริมคลองมีวัดตั้งอยู่ริมคลองหลายวัด ได้แก่ วัดสำแล วัดเสด็จ วัดบางพูน และวัดศาลเจ้า มีมัสยิดคือ มัสยิดยุมรอตุลอิสลาม (สวนพริกไทย)
สโมสรฟุตบอลสมุทรสาคร ซิตี้
สโมสรฟุตบอลสมุทรสาคร ซิตี้ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดสมุทรสาคร ปัจจุบันเล่นในไทยลีก 3
คลองบางบาล
แม่น้ำเจ้าพระยาจากจังหวัดอ่างทองไหลลงไปถึงหน้าวัดจุฬามณีได้แยกออกเป็น 2 สาย คือแม่น้ำสายเดิมแยกเข้าคลองบางบาลไปลงแม่น้ำน้อยและแม่น้ำเจ้าพระยาปัจจุบันที่ผ่านคลองบ้านใหม่หรือคลองบ้านกุ่มไปยังหัวแหลมท้ายเกาะเมืองพระนครศรีอยุธยา เป็นคลองที่ขยายกว้างในภายหลัง คลองบางบาลไหลลงไปบรรจบกับแม่น้ำน้อยบริเวณตรงข้ามวัดสีกุก
สาเหตุของการเปลี่ยนแปลงทางน้ำของคลองบางบาลหรือแม่น้ำเจ้าพระยาสายเดิม สันนิษฐานว่าเมื่อราว พ.ศ. 2400 มีการขุดคลองบ้านกุ่มจากวัดจุฬามณี เป็นคลองลัดมาลงแม่น้ำที่บ้านใหม่ และขุดออกจากท้องคุ้งเช่นเดียวกัน น้ำไหลลงทางคลองนี้แรงและเชี่ยวจัดทำให้แม่น้ำทางอำเภอบางบาลตื้นและแคบเข้าในเวลาไม่ถึงร้อยปี แม่น้ำเจ้าพระยาจากวัดจุฬามณีได้เปลี่ยนแนวกลับมาเป็นทางบ้านใหม่ เกาะเมืองอยุธยา บางปะอิน บางไทร ซึ่งเป็นแม่น้ำเดิม นับเป็นการเปลี่ยนเป็นครั้งที่ 2 และยังคงเป็นอยู่มาจนทุกวันนี้ที่สีกุกก็เช่นเดียวกับที่เกาะเมืองอยุธยา โดยเป็นที่รวมของแม่น้ำสีกุก ซึ่งเป็นส่วนหนึ่งของแม่น้ำน้อยในปัจจุบัน และแม่น้ำน้อยสายเดิมซึ่งเป็นแม่น้ำเจ้าพระยาที่เปลี่ยนเป็นครั้งที่ 1 และเป็นคลองบางบาลในปัจจุบัน
การใช้พื้นที่ริมคลอง.
ในปัจจุบันชุมชนริมคลองบางบาลเป็นชุมชนชาวนาดั้งเดิม มีบ้านเรือนเป็นเรือนไทยมีใต้ถุน เนื่องจากยังมีสภาพน้ำหลากทุกปี ชุมชนยังมีกลุ่มงานปั้นจิ๋วในพื้นที่ด้วย
ตลอดคลองบางบาลมีศาสนสถานทั้งหมด 25 แห่ง โดยแบ่งเป็นวัด 23 แห่ง ได้แก่ วัดจุฬามณี วัดปราสาททอง วัดเก้าห้อง วัดยม วัดบ้านแดง วัดสีกุก วัดไทรน้อย วัดโบสถ์ วัดท่าสุทธาวาส วัดธรรมจักร์ วัดนกกระจาบ วัดแจ้ง วัดไผ่ล้อม วัดกำแพงแก้ว วัดจันทาราม วัดโพธิ์กบเจา วัดใหม่กบเจา วัดธรรมโชติการาม วัดพิกุลโสคันธ์ วัดพระขาว วัดสันติการาม วัดบ้านแดง วัดบางปลาหมอ และมัสยิด 2 แห่ง คือมัสยิดอาปลียิ้ลฮูดาและมัสยิดสมคิดอิสลาม
บัซ ไลท์เยียร์ (ภาพยนตร์)
บัซ ไลท์เยียร์  เป็นภาพยนตร์แอนิเมชันอเมริกันที่ออกฉายใน ค.ศ. 2022 ผลิตโดย พิกซาร์แอนิเมชันสตูดิโอส์ ภาพยนตร์เขียนบทและกำกับโดย แองกัส แมคเลน และตัวละครให้เสียงโดย คริส อีแวนส์, เก็ก ปาล์มเมอร์, ปีเตอร์ ซอน, เจมส์ โบรลิน, ไทกา ไวทีที, เดล โซลส์, อูโซ อดูบา, แมรี่ แมคโดนัลด์-ลูอิส, เอฟเรน รามิเรซ, และไอเซียห์ วิทล็อค จูเนียร์
วอลเลย์บอลชายชิงแชมป์สโมสรเอเชีย 2022
วอลเลย์บอลชายชิงแชมป์สโมสรเอเชีย 2022  เป็นการแข่งขันครั้งที่ 22 ของวอลเลย์บอลชายชิงแชมป์สโมสรเอเชีย การแข่งขันกำหนดจัดขึ้นที่เตหะราน ประเทศอิหร่าน ระหว่างวันที่ 14 ถึง 20 พฤษภาคม ค.ศ. 2022 โดยทีมที่ชนะเลิศจะได้สิทธิ์เข้าร่วมวอลเลย์บอลชายชิงแชมป์สโมสรโลก 2022
การแข่งขันจะจัดขึ้นที่สนามกีฬาในร่มแอซอดี ซึ่งตั้งอยู่ในเตหะราน ประเทศอิหร่าน
รอบจัดอันดับ 5–8.
ไลท์เยียร์ (ภาพยนตร์)
แผ่นดินไหวในประเทศอัฟกานิสถาน มิถุนายน พ.ศ. 2565
เกิดแผ่นดินไหวขนาด 6.2 ตามมาตราขนาดโมเมนต์ (Mw) ที่บริเวณเส้นดูรันด์ระหว่างประเทศอัฟกานิสถานกับประเทศปากีสถานเมื่อวันที่ 22 มิถุนายน พ.ศ. 2565 เวลา 02:24 น. (ตามเวลาอัฟกานิสถาน) ส่งผลให้มีบ้านเรือนเสียหายจำนวนหลายร้อยหลังในอัฟกานิสถาน จากข้อมูลของสำนักงานสำรวจธรณีวิทยาสหรัฐ (ยูเอสจีเอส) แผ่นดินไหวครั้งนี้เกิดขึ้นที่ระดับความลึก 10 กิโลเมตร (6.2 ไมล์) รู้สึกได้ไกลถึงภาคใต้ของประเทศอินเดีย ในกรุงอิสลามาบัดและภาคตะวันออกของแคว้นปัญจาบของประเทศปากีสถาน และในประเทศอิหร่าน ปัจจัยบางอย่างได้นำไปสู่จำนวนผู้เสียชีวิตที่ไม่สมส่วนกับแผ่นดินไหวที่มีขนาดความรุนแรงปานกลางเช่นนี้ โดยมีผู้เสียชีวิตอย่างน้อย 1,000 คน และมีผู้บาดเจ็บ 1,500 คน ส่งผลให้แผ่นดินไหวครั้งนี้เป็นแผ่นดินไหวที่ร้ายแรงที่สุดใน พ.ศ. 2565
June 2022 Afghanistan earthquake
คังโคตรี
คังโคตรี  เป็นเมืองในอำเภออุตตรากาสี ในรัฐอุตตราขัณฑ์ ประเทศอินเดีย ห่างจากตัวเมืองอุตตรากาสีซึ่งเป็นเมืองหลักของรัฐอุตตราขัณฑ์ 99 กิโลเมตร นครแห่งนี้เป็นเมืองซึ่งเป็นแหล่งกำเนิดของแม่น้ำคงคาที่ชาวฮินดูในประเทศอินเดียมาเริ่มต้นแสวงบุญริมฝั่งแม่น้ำภาคิรถี ตามเทพปกรณัมของศาสนาฮินดู แม่พระคงคาเสด็จลงมา ณ ที่นี้เป็นที่แรกในโลกมนุษย์หลังจากเมื่อพระอิศวรปล่อยแม่น้ำคงคาอันยิ่งใหญ่ออกจากพระเกศา (มวยผม) ของพระองค์
เมืองนี้จะเปิดให้ผู้แสวงบุญเข้ามาเยือนได้เพียงปีละหกเดือน ระหว่างต้นเดือนพฤษภาคม ถึงปลายเดือนตุลาคม ของทุกปี หลังจากนั้นเมืองนี้จะปิดในช่วงฤดูหนาวที่มักมีหิมะตกหนัก และหิมะถล่ม ชาวเมืองจะย้ายลงไปอยู่ที่เมืองอื่นๆด้านล่าง เมื่อถึงฤดูใบไม้ผลิชาวบ้านและผู้แสวงบุญชาวฮินดูจะอัญเชิญเทวรูปนางพระคงคาขึ้นเสลี่ยงเดินเท้าขึ้นมาจากหมู่บ้านมุกห์วาส ใกล้เมืองฮาร์ซิล และมีพิธีเฉลิมฉลองต้อนรับการกลับมาของพระนางคงคาทุก ๆ ปี
คงโคตริมนเทียร.
คงโคตริมนเทียรเป็นโบสถ์พราหมณ์สร้างจากหินแกรนิตสีขาว อันสถาปนาโดยผู้บัญชาการทหารกูรข่า อมาร์ สิงห์ ทาพา ในพุทธศตวรรษที่ 23 (คริสต์ศตวรรษที่ 18) อุทิศให้แก่พระแม่คงคาเทวี โดยโบสถ์พราหมณ์แห่งนี้ตั้งอยู่ใกล้ก้อนหินใหญ่ริมฝั่งแม่น้ำชื่อ ภคีรถศิลา ที่เชื่อกันว่าพระราชาภคีรถบำเพ็ญตบะขอให้พระศิวะอัญเชิญพระแม่คงคาลงมาจากสรวงสวรรค์เพื่อล้างบาปให้แก่บรรพบุรุษของพระองค์
คงโคตริ มณเฑียร จะปิดตั้งแต่หลังเทศกาลทีปาวลี(เริ่มต้นในฤดูหนาว)เนื่องจากหิมะตกอย่างหนัก และจะอัญเชิญเทวรูปพระแม่คงคาไปประดิษฐานที่หมู่บ้านมุขบาและจะกลับมาเปิดอีกครั้งในช่วงฤดูใบไม้ผลิก่อนเทศกาลคงคาทุศเซราตามปฎิทินอินเดีย
ปราสาทธมมานนท์
ปราสาทธมมานนท์  เป็นเทวสถานในศาสนาฮินดู ในเขตเมืองพระนครเก่า เมืองเสียมราฐ จังหวัดเสียมราฐ ประเทศกัมพูชา
ปราสาทธรรมานน สร้างในช่วงพุทธศตวรรษที่ 17 (คริสต์ศตวรรษที่ 12) รัชสมัยของพระเจ้าสุริยวรมันที่ 2 เป็นศิลปะแบบนครวัด ตั้งอยู่ทางทิศตะวันออกนอกประตูเมืองนครธม ตรงข้ามกับปราสาทเจ้าสายเทวดา ล้อมรอบด้วยคูน้ำที่ขอมโบราณเชื่อว่าเป็นน้ำที่ล้อมรอบเขาพระสุเมรุ ตัวปรางค์ปรานของปราสาทยังสภาพดีอยู่ แต่กำแพงล้อมรอบพังทลายไปหมดแล้ว เหลือโคปุระซึ่งมีสัดส่วนกะทัดรัด ปราสาทนี้ต่างจากปราสาทเจ้าสายเทวดาตรงที่มีบรรณาลัยแห่งเดียวทางขวามือ
เรือประจัญบานชั้นคิงจอร์จที่ 5 (ค.ศ. 1939)
เรือประจัญบานชั้น"คิงจอร์จที่ 5"  เป็นชั้นเรือประจัญบานที่สร้างขึ้นของกองทัพเรือสหราชอาณาจักร ซึ่งประกอบด้วยเรือ 5 ลำคือ คิงจอร์จที่ 5, ปรินส์ออฟเวลส์, ดยุกออฟยอร์ก, แอนสัน และฮาว
คอเวนทรีซิตี
วัน สามสิบเอ็ด
สโมสรฟุตบอลแมนเชสเตอร์ยูไนเต็ดในฤดูกาล 1987–88
ฤดูกาล 1987–88 เป็นฤดูกาลที่ 86 ของ แมนเชสเตอร์ยูไนเต็ด ใน ฟุตบอลลีก และเป็นฤดูกาลที่ 13 ติดต่อกันในลีกสูงสุดของฟุตบอลอังกฤษ
ฤดูกาลนี้ประสบความสำเร็จอย่างมาก โดยสโมสรได้รองแชมป์ในลีก แต่พวกเขาไม่ได้เล่นในยูฟ่า คัพ ในฤดูกาลถัดไป เนื่องจากการแบนสโมสรฟุตบอลอังกฤษจากการแข่งขันฟุตบอลยุโรปหลัง ภัยพิบัติเฮย์เซล พวกเขาตามหลังแชมป์คือลิเวอร์พูล ซึ่งแพ้เพียงแค่ 2 นัดตลอดทั้งฤดูกาล 9 แต้ม บางทีเกมที่น่าจดจำที่สุดของฤดูกาลคือในลีกที่ แอนฟิลด์ เมื่อยูไนเต็ดตามหลัง 3-1 ​​ในครึ่งแรก แต่พวกเขาก็สู้กลับมาจนเสมอ 3-3 โดยปฏิเสธ 2 แต้มของพวกเขาและทำให้การคว้าแชมป์ของพวกเขาต้องล่าช้าออกไป
ยูไนเต็ดแพ้เพียงแค่ 5 นัดในลีกจาก 40 เกม และแพ้เพียงนัดเดียวที่โอลด์แทรฟฟอร์ด แต่ที่น่าผิดหวังเล็กน้อยคือการเสมอกับทีมอย่าง ชาร์ลตันแอทเลติก และ ลูตันทาวน์ ทำให้แต้มสำคัญหลุดลอยไป
เป็นเต็มฤดูกาลครั้งแรกของ อเล็กซ์ เฟอร์กูสัน ในฐานะผู้จัดการทีมยูไนเต็ด และเป็นฤดูกาลแรกที่สโมสรสำหรับผู้เล่นใหม่ที่เซ็นสัญญาเข้ามาอย่าง ไบรอัน แมคแคลร์ (ซึ่งจบฤดูกาลด้วยการเป็นหนึ่งในผู้ทำประตูสูงสุดของดิวิชั่น 1 ด้วยจำนวน 24 ประตู) และ วิฟ แอนเดอร์สัน ธันวาคมยังได้เห็นการมาถึงของ สตีฟ บรูซ เซ็นเตอร์และกัปตันทีมนอริชซิตีด้วยค่าตัว 900,000 ปอนด์ หลังจากการเข้าหากองหลังของเรนเจอส์และทีมชาติอังกฤษ เทอร์รี่ บุตเชอร์ ล้มเหลวเมื่อนักเตะได้รับบาดเจ็บขาหัก
หลังจบฤดูกาล เฟอร์กูสันก็ซื้อ มาร์ก ฮิวจ์ส กลับมาที่ โอลด์แทรฟฟอร์ด จากบาร์เซโลนา ด้วยค่าตัว 1.8 ล้านปอนด์ ทำให้เขาเป็นเจ้าของสถิติการเซ็นสัญญาค่าตัวแพงที่สุดของยูไนเต็ดในเวลานั้น เขายังแทนที่ คริส เทิร์นเนอร์ ด้วยการจ่ายค่าตัว 500,000 ปอนด์ให้กับ จิม เลห์ตัน ผู้รักษาประตูที่เคยเล่นกับเฟอร์กูสันที่อเบอร์ดีน เขายังพยายามที่จะเซ็นสัญญากับ พอล แกสคอยน์ จาก นิวคาสเซิลยูไนเต็ด และข้อตกลงก็บรรลุเรียบร้อย แต่ในขณะที่เฟอร์กูสัน กำลังอยู่ในช่วงวันหยุด แกสคอยน์ ตกลงเซ็นสัญญากับ ทอตนัมฮอตสเปอร์ ด้วยค่าตัว 2 ล้านปอนด์เป็นนักเตะคนแรกที่สโมสรในอังกฤษยอมจ่าย
มันเป็นฤดูกาลสุดท้ายที่ยูไนเต็ดสำหรับ เควิน โมแรน ปราการหลังของสโมสรที่รับใช้มาอย่างยาวนาน ซึ่งย้ายไปเล่นที่ สปอร์ติงกิฆอน หลังจากเสียตำแหน่งในทีมให้กับ สตีฟ บรูซ เรมี โมเสส ลงเล่นเกมสุดท้ายให้กับสโมสรก่อนจะเลิกเล่นเนื่องจากปัญหาอาการบาดเจ็บสะสม
แมนเชสเตอร์ยูไนเต็ด เริ่มต้นฤดูกาล 1987-88 โดยมี วิฟ แอนเดอร์สัน กองหลังจากอาร์เซนอล และ ไบรอัน แมคแคลร์ กองหน้าจากกลาสโกว์ เซลติก เป็นนักเตะที่เซ็นสัญญาเข้ามาใหม่ ขณะที่แฟรงค์ สเตเปิลตัน และเทอร์รี่ กิ๊บสัน ซึ่งเป็นกองหน้าทั้งคู่กำลังจะออกจากโอลด์แทรฟฟอร์ด
เริ่มต้นฤดูกาลโดยแมนเชสเตอร์ยูไนเต็ดเสมอเซาแทมป์ตัน 2-2 ที่เดอะเดล ซึ่งเป็นสนามเหย้าของเซาแทมป์ตัน ในตอนนั้นโดย นอร์มัน ไวต์ไซด์ ทำประตูให้ยูไนเต็ดทั้งสองประตู ขณะที่ แดนนี่ วอลเลซ ก็ทำประตูให้เซาแทมป์ตันได้ทั้งสองประตู
ไบรอัน ร็อบสัน ถูกไล่ออกเมื่อวันอาทิตย์ที่ 29 สิงหาคม ขณะที่แมนเชสเตอร์ ยูไนเต็ด เอาชนะชาร์ลตันแอทเลติก 3-1 ในเกมเยือนซึ่งเป็นเกมลีกเกมที่ 4 ของฤดูกาล โดยรั้งอันดับที่ 5 ในดิวิชัน 1
18 กันยายน 1987: แมนเชสเตอร์ยูไนเต็ดได้ยื่นข้อเสนอเพื่อเซ็นสัญญากับ แอนดี โจนส์ กองหน้าชาวเวลส์จาก พอร์ตเวล แต่นักเตะเลือก ชาร์ลตันแอทเลติก แทนด้วยค่าตัว 300,000 ปอนด์
ความคืบหน้าที่ดีซึ่งเห็นแมนเชสเตอร์ยูไนเต็ดปีนขึ้นไปอยู่กลางตารางจากท้ายตารางดิวิชัน 1 หลังจากการแต่งตั้ง อเล็กซ์ เฟอร์กูสัน ในฤดูกาลที่แล้วยังคงดำเนินต่อไปในฤดูกาลนี้ ในไม่ช้าพวกเขาก็สร้างตัวเองขึ้นมาเป็น 5 อันดับแรกและเป็นผู้ท้าชิงที่น่ากลัวที่สุดของลิเวอร์พูล